Me (grāmata)

Me ir angļu dziedātāja, pianista un komponista Eltona Džona autobiogrāfija. Tā tika izdota  Macmillan Publishers izdevniecībā. Grāmatu veidoja žurnālists Aleksiss Petridiss, kurš strādāja pie grāmatas kopā ar Džonu trīs ar pusi gadus.

 Pārskats 
Grāmata stāsta par notikumiem no Džona bērnības Pinerā līdz viņa pēdējai koncertturnejai Farewell Yellow Brick Road. Viņš apraksta savu depresiju un pašnāvības mēģinājumus, kā arī atkarību no narkotikām un prostatas vēža diagnozi. Viņš atzīst, ka visu savu karjeru pavadījis "cenšoties pierādīt tēvam savas spējas". Viņš izskaidro iemeslus savam aktīvismam pret AIDS.

 Komentāri par Maiklu Džeksonu 
Grāmatā, neraugoties uz to, ka bija labi draugi ar viņu, Džons teica, ka amerikāņu dziedātājs un dziesmu autors Maikls Džeksons bija "patiesi garīgi slims" un "nepatīkami uzturēties viņa tuvumā". Komentāri radās pusdienu laikā, ko Džons rīkoja, lai iepazīstinātu savu vīru Deividu Fērništu ar Džeksonu 1993. gadā.

 Publicēšana 
Me tika izdota Macmillan Publishers izdevniecībā . Fragmentus, ko nolasīja Tarons Edžertons (kurš attēloja Džonu biogrāfiskajā filmā Rocketman), pārraidīja BBC Radio 4 raidījumā Book of the Week pirmajā tās izdošanas nedēļā.

 Kritiķu vērtējums 
Hedlija Frīmena, The Guardian rakstniece, dēvēja grāmatu par "pikantu, dinamisku un pārpilnu ar skandalozām anekdotēm", sakot: "Eltons neizsmej nevienu vairāk kā sevi pašu. Viņš ir pilnīgi, pārsteidzoši, asprātīgi pašironisks."

Variety dēvēja grāmatu par "dziļi pikantu".

Time apskatā teikts: "Tāpat kā Džona dziesmas, Me ir pārpildīta ar spilgtiem tēliem, sagrozītu humoru, koķetu pašslavināšanu un skaudrām emocijām. Atbilstoši viņa raksturam, tā ir nedaudz muļķīga un pārspīlēta, bet tā ir arī aizraujoša un brīvi plūstoša."

The Daily Telegraph Nīls Makormiks teica: "Ja jūs meklējat autobiogrāfiju, kas pārpildīta ar seksu, narkotikām un rokmūziku, Eltons acīmredzami ir jūsu cilvēks."

The Times Vils Hodžkinsons teica, ka Džona "skumjā un smieklīgā autobiogrāfija atklāj nedrošību, kas nosaka viņa uzmanības izsalkušo uzvedību."

 Atsauces 

Kategorija:2019. gada grāmatas
Kategorija:Eltons Džons
Kategorija:Britu autobiogrāfijas
Kategorija:Mūzikas autobiogrāfijas
Kategorija:Macmillan Publishers grāmatas